АҞӘА, нанҳәа 16 - Sputnik. Аԥсны Аминистрцәа реилазаараҟны араса алгаратә баџь аԥырхит. Абри азы ақәҵаар инапы аҵеиҩит Аԥыза-министр Валери Бганба ҳәа аҳәоит аминистрра асаит.
"Ақәҵарала атәыла аиҳабыра аекспорт баџьқәа аԥырхуеит "ацәа змоу арасеи" "ицәырҳәу арасеи" рзы", - аҳәоит адырраҭараҿы.
Аминистрра аилазаараҿы иазгәарҭеит 2019 шықәса рзы Аԥсны арасатә плантациақәа рыхәышәтәразы ақыҭанхамҩа аминистрра имҩаԥнагаз ауснагӡатәқәа алҵшәа аарышьҭит ҳәа. Заанаҵтәи адыррақәа рыла сынтәа 70% рҟынӡа аҽаҩра еиқәырхахеит.
Аусбарҭаҿы иазгәарҭеит араса аиҳарак иаазрыхуа ахатә хаҿқәа роуп, иахьаадрыхуагьы ахатәы нхамҩақәа рҿоуп ҳәа.
2018 шықәса ԥхынгәы 26 рзы Аминистрцәа реилазаара ақәҵарала ацәа зхоу араса абаџь иартәон 5 мааҭк, ицәырҳәу араса абаџь иартәон 10 мааҭк.
Иара убас шәаԥхьар ҟалоит:
- Лакәатаа: араса аҳазалхратә шәахтә аиҵатәра аҳәаа аиагара ианымԥшит
-
Амиран Какалиа араса ахәышәтәра актәи аетап хыркәшахеит иҳәеит